La Clavaria de Sant Roc 2016 organitza campionats de parxís, dòmino i truc
2025-07-24

L’activitat festiva a Burjassot és constant al llarg de tot l’any de la mà de les entitats festives que componen el teixit associatiu del municipi. Entre elles, la Clavaria de Sant Roc 2016 que ja ha començat a organitzar diferents actes de cara a les festes patronals del mes d’agost a Burjassot.

El primer d’ells és el campionat de jocs de taula, parxís, dòmino i truc que es desenvoluparà a partir del 23 de maig en la parròquia del Sagrat Cor de Jesús del municipi, situada en el carrer Teodoro Llorente. Les persones interessades a participar en cadascuna de les modalitats poden inscriure’s fins al 20 de maig en la Plaça Emilio Castelar, 2, els dimarts i els dijous de 18 a 19 hores o bé enviar un correu electrònic a burjassotsantroc2016@gmail.com, on s’assenyale el nom i cognoms, l’edat i el DNI dels participants.

Tota la informació sobre les activitats que van a multiplicar-se a partir del pròxim mes de maig pot consultar-se en el Facebook Clavaris de Sant Roc 2016.